entring
Store norske leksikon,Samfunn,Forsvar og sikkerhet,Militærvesen,Marine og sjøstridskrefter
Entring er å gå om bord i fiendens skip under et sjøslag. Taktikken ble spesielt brukt i eldre tid i sjøkamp for å beseire motstanderskipene helt etter at de var tilstrekkelig ødelagt av bombardement.
Man seilte opp på siden av fiendens skip og holdt skipene sammen ved entredregger som ble kastet over i motstanderens rigg, og ved entrehaker, svære båtshaker med mer. Ved hver kanonport stilte forsvareren folk bevæpnet med entrepigg, en lang stang med jernpigg, hvormed de stakk etter entregastene som forsøkte å komme om bord. Entring kunne også foregå ved egne, væpnede båter. Les mer i Store norske leksikon entrebile marine Sjøforsvaret